Martin Garrix

**Martijn Gerard Garritsen** (esinejanimega **Martin Garrix, GRX, YTRAM**; sündinud 14. mail 1996 Amsterdamis) on Hollandi DJ ja produtsent. 

Tema tuntuim lugu on "Animals", mis oli edetabelite esikümne hitt rohkem kui 10 riigis. Lugu on saavutanud esikoha Belgia ja Suurbritannia edetabelis ning kolmanda koha Iirimaal. Tema singel "Wizard", mille ta tegi koos Jay Hardwayga, oli edukas paljudes riikides 2014. aastal. Garrix saavutas 2013. aastal 40. koha Top 100 DJ ja 2014. aastal oli ta 4. kohal. 

## Karjäär
Garrix hakkas muusikast huvituma, kui nägi 2004. aastal Tiestot olümpiamängudel mängimas. Ta sai põhilist inspiratsiooni loost "Traffic". Sestpeale hakkas Martin Garrix tegelema lugude remiksimise ja loomisega. Garrix on lõpetanud Herman Broodi Akadeemia produtsentide kooli Utrechtis.

### 2012
Garrixi menu hakkas kasvama looga "BFAM", mille ta kirjutas koos Julian Jordaniga. 2012. aastal võitis ta SLAM! FM DJ aasta talendi nimetuse. Tema remiks "Your Body" anti 2012. aastal välja Christina Aguilera *deluxe*-albumil "Lotus". Tänu loole "Error 404" sõlmis Garrix 2012. aastal lepingu Spinnin' Recordsiga. 

### 2013–2014
2013. aastal tõi Garrixile kuulsust lugu "Animals". Laulu avaldas 2013. aasta 16. juunil Hollandi plaadifirma Spinnin' Records. Hitt sai maailmas palju esikohti ja peagi sai Martin Garrixist esimene noormuusik, kes on saavutanud esikoha Beatportis. Lugu on avaldatud ka Hardwelli albumil "Revealed Volume 4", mis ilmus 30. septembril 2013. Garrix avaldas remiksi "Project T" Sander Van Doorn, Dimitri Vegas and Like Mike'ilt, mis sai kiiresti esikohahitiks Beatportis. Garrix ilmus DJ Mag's top 100 DJs listis 2013. aastal uustulnukana ja saavutas 40. koha. 

2014. aastal saavutas ta DJ Mag's top 100 DJ edetabelis 4. koha. 2013. aasta novembris sõlmis Garrix lepingu Scooter Brauni plaadifirmaga. 2013. aasta detsembris avaldas ta loo "Wizard" koos Dj Jay Hardwayga. Lugu sai 6. koha Belgias ja 17. koha Hollandis. Martin Garrixi koostöö Firebeatziga – "Helicopter" – hoidis 2 nädalat esikohta Beatporti esisajas. Hiljem esines ta 2014. aasta Ultra Music Festivalil, kus ta esitas palju varem välja andmata lugusid, mis on valminud koostöös Dillon Francis, Hardwelli ja Afrojackiga. 2014. aastal avaldas ta loo "Proxy" tasuta allalaaditavana oma fännidele, sest tal oli 2013. aastal edukas aasta. Ta avaldas koos MOTiga loo "Virus (How About Now)", millele järgnes lugu "Turn Up the Speakers" koostöös Afrojackiga.

### 2015

2015. aastal katsetas Garrix progressiivse house’iga ja alustas progressiivsete lugude produtseerimist oma tunnusliku big room sound’i kõrval. 6. veebruaril avaldas ta loo "Forbidden Voices" oma fännidele kingituseks pärast seda, kui tema Facebooki leht kogus 10 miljonit meeldimist.

2015. aasta veebruaris andis ta välja singli "Don't Look Down" koos Grammy-võitja Usher-iga.

4. mail avaldas ta koos Tiëstoga loo "The Only Way Is Up". 22. mail avaldas Rootsi DJ Avicii lüürilise video laulust "Waiting for Love", mille kaasprodutsendiks oli Garrix. 6. juulil andis Garrix välja lühialbumi "Break Through the Silence" koos Venemaa DJde Matisse ja Sadkoga, mis koosneb lugudest "Break Through the Silence" ja "Dragon". 31. oktoobril andis ta reklaamsinglina välja loo "Poison". 31. detsembril ilmus singel "Bouncybob", mille kaasautoriteks olid Justin Mylo ja Mesto ning mida levitati tasuta.

26. augustil teatas Garrix, et lahkus Spinnin' Recordsist ja novembris teatas, et hakkab looma oma plaadifirmat. 

### 2016

2016. aastal asutas Garrix oma plaadifirma STMPD RCRDS, et saada suurem loominguline vabadus ja õigused oma muusikale. Samal aastal avaldas ta mitu silmapaistvat lugu, nende seas „Lions in the Wild” ja „Now That I’ve Found You”, millele järgnes rahvusvaheline hitt „In the Name of Love” koos Bebe Rexhaga. Viimane näitas tema võimet ühendada elektrooniline produktsioon ja poplaulude emotsionaalsus. Aasta lõpus ilmus ka EP „Seven”, kus ta tegi koostööd mitme noore produtsendiga. 2016. aastal valiti Martin Garrix esmakordselt maailma parimaks DJ-ks DJ Mag edetabelis, olles selle tiitli läbi aegade noorim võitja. 

### 2017
Garrix jätkas oma edu ja laiendas koostööd pop-artistidega. Tema suurim hitt sel aastal oli „Scared to Be Lonely” koos Dua Lipaga, mida saatis suur rahvusvaheline edu nii raadiotes kui festivalidel. Garrixist teatati 2017. aasta hooaja resident-DJ-na Hï Ibizal, mis varem oli tuntud kui Space Ibiza. See on populaarne tantsumuusikaklubi, mis kuulub Ushuaïa Entertainmentile. Varem oli tal resident-DJ-kogemus Hï Ibiza sõsarklubis Ushuaïas 2016. aastal. Lisaks andis ta välja instrumentaalse singli „Byte” ning „There for You” koos Troye Sivaniga. Tomorrowland 2017 festivalil debüteeris Garrix oma YTRAM-aliasiga, mis kirjutatakse tagurpidi "Marty"(tema DJ nimi lapsena). Detsembris 2017 andis ta koos David Guettaga välja loo „So Far Away“, kus osalesid ka Romy Dya ja Jamie Scott. Algselt pidi laulujana osalema Briti laulja Ellie Goulding, kuid tema plaadifirma takistas väljaandmist pärast seda, kui Garrix oli selle oma Tomorrowlandi kontserdil eelesitanud. Aasta lõpus püsis ta endiselt DJ Mag Top 100 edetabeli esikohal. Tema loominguline fookus liikus üha enam suunas, kus elektrooniline ja popmuusika ühinesid meloodiliseks, kuid energiliseks helikeeleks.

### 2018
23. veebruaril 2018 avaldas Garrix oma teise koostööprojekti David Guettaga ja kolmanda Brooksiga looga "Like I Do". Kaks päeva hiljem oli ta peaesinejaks Pyeongchangi 2018. aasta taliolümpiamängude lõputseremoonial Pyeongchangi olümpiastaadionil Lõuna-Koreas. Ta oli õhtu lõpuesineja, esitades oma äsjailmunud singli ja paljusid teisi.

20. aprillil 2018 avaldas Garrix koos Loopersiga projekti "Game Over". 15. juunil avaldas ta singli "Ocean", mis on koostööprojekt Ameerika R&B laulja Khalidiga. 29. juulil oli ta Tomorrowland Belgium 2018 muusikafestivali peaesineja ja pärast seda andis välja singli "High on Life", mis oli koostöös laulja Bonniga. 30. juulil ilmus loo "High on Life" muusikavideo, mis sisaldas kaadreid tema Tomorrowlandi esinemisest.

Ka sel aastal oli ta resident-DJ Ibizal. 

10. augustil 2018 andis ta oma pseudonüümi GRX all välja singli "X's", mis on koostöö Hollandi DJ CMC$-iga, kus esineb ka Icona Pop. 14. septembril avaldas ta koos Justin Myloga albumi "Burn Out", kus esineb Dewain Whitmore Jr.. 

Sotsiaalmeedias teatati, et Garrix annab viie päeva jooksul välja viis lugu, sarnaselt oma 2016. aasta EP singlitega albumilt "Seven". Kõik lood on osa EP-st "Bylaw" ja need on "Breach (Walk Alone)" koos Blindersiga, "Yottabyte", "Latency" koos Dyroga, "Access" ja "Waiting for Tomorrow" koos Pierce Fultoniga ja Mike Shinodaga. Samal kuul esines Garrix F1 Singapuri Grand Prix'l.

2018. aasta oktoobris oli Garrix DJ Magi iga-aastasel 100 parima DJ nimekirjas taas esikohal, võites kolmandat korda järjest. Auhinnatseremoonia toimus Amsterdam ArenA laval 2018. aasta Amsterdam Dance Eventi (ADE) ajal, kus Garrix oli peaesineja.

1. novembril 2018 andis ta välja singli "Dreamer", kus tegi kaasa Ameerika laulja Mike Yung. Järgmise singli "Glitch" andis ta välja 14. detsembril koos kauaaegse koostööpartneri ja lapsepõlvesõbra Julian Jordaniga.

### 2019
Garrix teatas eelseisvast koostööst Bonniga pealkirjaga "No Sleep". Singel ilmus koos muusikavideoga 2019. aasta veebruaris.

18. juulil 2019 ilmus singel "These Are The Times", kus osales Jamaica vokalist JRM.

2019. aasta oktoobris kaotas Garrix oma esikoha DJ-na Belgia DJ-dele Dimitri Vegas & Like Mike'ile, keda ta edestas 2016. aastal esikohale, olles kolm aastat järjest tipus olnud. Garrix lõpetas 2019. aasta küsitlustes teisel kohal. Järgmisel kuul teatas ta oma Instagrami kontol, et on lõpetanud üle kolme aasta kestnud suhte Hollandi modelli Charelle Schriekiga.

24. detsembril 2019 võitis Spinnin' Records Leeuwardeni kõrgema kohtu otsuse peale esitatud apellatsiooni, mis viitas sellele, et Garrixil polnud õigust oma lepingut Spinnin' ja MusicAllstars Managementiga enneaegselt lõpetada.

Mõni päev pärast seda, kui Spinnin' Records võitis apellatsiooni, häkkis tundmatu ründaja Martini arvutit ning varastas ja lekitas hulga avaldamata laule, sealhulgas siiani avaldamata lugu Ed Sheeraniga "Rewind, Repeat It".

### 2020–2021
Veebruaris 2020 andis Garrix välja singli "Drown", kus osales vokalistina Austraalia laulja Clinton Kane.2020. aasta aprillis toimunud kuningapäeva tähistamiseks mängis Garrix Amsterdamis A'DAM Toreni katuselt *livestream*-kontserdi, asendades tavapäraseid koroonapandeemiast tingitud pidustusi. Järgmisel kuul andis ta välja singli "Higher Ground", koos roosti laulja John Martininga (kes on teinud koostööd ka Swedish House Mafia ja Avicii-ga). 5. veebruaril 2021 andis Garrix välja singli "Pressure", kus esines rootsi laulja Tove Lo.

14. mail 2021 andis Garrix välja loo "We Are the People", kus osaleisd ka Bono ja The Edge Iiri rokkbändist U2 ning mis oli UEFA Euro 2020 ametlik laul. Trio esitas laulu turniiri virtuaalse avatseremoonia osana Rooma Stadio Olimpicos ja Garrix esitas laulu ka Londoni Wembley staadionil toimunud turniiri lõputseremoonia miksi osana. Sellele järgnesid veel lood „Love Runs Out“ koos G-Eazy ja Sasha Alex Sloaniga, „Diamonds“ koos Julian Jordaniga ja briti räppari Tinie Tempahiga ning „Won't Let You Go“ koos Matisse'i ja Sadko ning John Martiniga.

### 2022
27. märtsil 2022 andis Garrix välja koostöös Zeddiga loodud loo "Follow", kus külalislauljaks oli Emily Warren. Nädal hiljem andis ta välja loo "Limitless" koos Mestoga. Samal päeval teatas Garrix oma tantsumuusika albumist "Sentio", mis ilmus 29. aprillil. Kõik albumi lood olid loetletud ilmumiskuupäeva järjekorras singlitena.

15. juulil 2022 ilmus singel "Loop", mis on koostöös DallasK-ga ja kus vokaaliks oli Sasha Alex Sloan. Loo esmaesitlus toimus Garrixi esinemisel Ultra Music Festivalil varem samal aastal.

8. detsembril 2022 ilmus lugu "Hero", mis on koostöös Jvke ja mobiilikaardimängu Marvel Snapiga.

### 2023
2. juunil 2023 ilmus lugu "Hurricane" koos Austraalia vendadest dj-trioga Sentinel, lauljaks taas Rootsi laulja Bonn.

22. septembril ilmus lugu "Real Love" koostöös Lõuna-Aafrika lauljaga Llioyiso.

2023. aastal sai Garrix DJMag TOP100 tabelis 3. koha. 2023. aastal toimus esimest korda pärast koroonapandeemiat taas tema enda mitmepäevane show Amsterdam RAIs, seekord nimega IDEM.

### 2024
2024. aastal andis Garrix välja tantsumuusika albumi "IDEM", mis sisaldas mitmeid avaldamata lugusid, mida Garrix oli eelmisel aastal mänginud. 

Lisaks avaldas Garrix singlid "Wherever You Are" koos DubVisioni ja Shaun Farrugiaga, "Smile" koos Carolina Liar-iga, Gravity koos Hollandi produtsendi Sem Voxi ning laulja Jaimes-iga ning Told You So koos Ameerika laulja Jex-iga, mille esmaesitlus toimus AMF kontserdil kus anti ka taas Garrixile esikoht DJMag TOP100 listis. 

### 2025
2025. aasta oli üks võimsamaid aastaid Garrixi jaoks. 2025. aasta esimene singel oli "Angels For Each Other" koos India lauljaga Arijit Singh. Singel on eriline, sest esmakordselt astus Garrix ise üles lauljana. Kuu aega hiljem avaldati teine ühine singel "Weightless" kus Garrix esineb taas ka lauljana. 

Lisaks katsetas Garrix 2025. aastal uusi stiile nagu *trance* (singel "Sleepless Nights" koos Armin van Buureniga) ning *drum and bass* (singel Set Me Free koos Hollandi tõusva trummi ja bassi produtsendiga Arcando ning laulja Bonniga)

31. mail 2025 esines Garrix Eestis Tartus. Lisaks mahtus sellesse aastasse koostöö selliste artistidega nagu David Guetta, Afrojack, Lauv, R3HAB, Matisse & Sadko. 
## Isiklikku
Aastatel 2016–2019 oli Garrix suhtes Hollandi modelli Charelle Schriekiga.

## Välislingid
* Martin Garrixi koduleht